Petra Zais

Petra Inge Zais (* 22. měrca 1957 w Steinheidel-Erlabrunnje) je sakska politikarka Zelenych, kotraž bě wot 2014 do 2019 přez krajnu lisćinu (7. městno) wolena zapósłanča w sakskim krajnym sejmje a rěčnica swojeje frakcije za kubłanje, dźěłowe wiki a sport kaž tež za azyl a migraciju.

Wona dźěłaše wot 1980 do 1984 a znowa wot 1987 do 1989 při wobwodnej stronskej šuli SED w Mittweidźe a bě wot 1977 do 1990 čłon strony. Wróćo hladajo woznamjeni so samu jako „ideologisku zepěru systema“. Wot 2001 do 2010 skutkowaše jako mobilna poradźowarka za towarstwo Kulturbüro Sachsen.

Zais bě wot 1992 do 1999 čłonka Kamjeničanskeje měšćanskeje rady, kotrejž přisłuša znowa wot 2009. Při wólbach do zwjazkoweho sejma 2009 a 2013 kandidowaše w Kamjenicy jako zelena direktna kandidatka.

Petra Zais je dźělena a ma dwě dźěsći.

 Wotkazy 

 Oficielna webstrona
 Krótka biografija na webstronje krajneho sejma

Kategorija:Zapósłanc sakskeho krajneho sejma
Kategorija:Čłon Zwjazka 90/Zelenych
Kategorija:Čłon SED
Kategorija:Rodź. 1957
Kategorija:Žona
Kategorija:Němc
Kategorija:Wosoba (Kamjenica)
Kategorija:Politikar (21. lětstotk)